S-428/2009

Mál þetta, sem þingfest var 14. október sl. og dómtekið 11. nóvember sl., var höfðað með ákæru lögreglustjórans í Vestmannaeyjum, dagsettri 8. september 2009 á hendur M-x-x J-x-x Z-x-x, kt. 000000-0000, Fjólugötu 15, Vestmannaeyjum

„I.

fyrir nytjastuld

með því að hafa síðdegis miðvikudaginn 19. desember 2007 í félagi við Á-kk-þf G-kk-þf C-x-x, kt. 000000-0000, tekið bifreiðina JI-153 í heimildarleysi þar sem henni hafði verið lagt á bifreiðastæði á Langeyri í Súðavíkurhreppi og tekið síðar við akstri bifreiðarinnar og ekið henni frá Súðavík á Ísafjarðarflugvöll, þar sem bifreiðin fannst.

II.

fyrir þjófnað

með því að hafa föstudaginn 21. desember 2007 í félagi við áðurnefndan Á-kk-þf G-kk-þf brotist inn í Digranesskóla í Kópavogi með því að brjóta rúðu í glugga á vesturhlið skólahússins og stolið þaðan skjávarpa.

Telst ákæruliður I varða við 1. mgr. 259. gr. almennra hegningarlaga nr. 19/1940 en háttsemi samkvæmt ákærulið II telst varða við 1. mgr. 244. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.”

Ákærði kom fyrir dóminn þann 11. nóvember sl. og játaði sök. Farið var með málið samkvæmt ákvæðum 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Játning ákærða er í samræmi við önnur gögn málsins og verður ákærði sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hlaut ákærði skilorðsbundna ákærufrestun hjá lögreglustjóranum í Reykjavík 17. desember 2005 fyrir þjófnað. Með dómi Héraðsdóms Norðurlands eystra 19. júlí 2007 var ákærði sakfelldur fyrir þjófnað, en ákvörðun refsingar var frestað skilorðsbundið í tvö ár. Með dómi Héraðsdóms Norðurlands eystra 2. nóvember s.á. var ákærði sakfelldur fyrir þjófnað og tilraun til þjófnaðar. Fyrri dómur var dæmdur upp, en ákvörðun refsingar var frestað skilorðsbundið í tvö ár.

Ákærði er í máli þessu fundinn sekur um nytjastuld og þjófnað. Brot ákærða voru framin í desember 2007. Ekki verður annað séð af gögnum málsins en að rannsókn málanna hafi verið lokið í janúar 2008. Með bréfi dagsettu 4. febrúar 2008 sendi lögreglan á Vestfjörðum fyrra málið til lögreglustjórans á höfuðborgarsvæðinu til afgreiðslu. Með bréfi dagsettu 19. júní 2009 sendi lögreglustjórinn á höfuðborgarsvæðinu bæði málin til lögreglustjórans í Vestmannaeyjum til afgreiðslu. Ákæra var gefin út 8. september 2009. Þessi dráttur á afgreiðslu mála ákærða er óútskýrður og er ámælisverður.

Hefur ákærði með þeim brotum sem hann hefur nú verið sakfelldur fyrir rofið skilorð framangreinds dóms Héraðsdóms Norðurlands eystra frá 2. nóvember 2007 og ber því að dæma hann upp og ákveða ákærða refsingu í einu lagi samkvæmt 60. gr. almennra hegningarlaga. Með vísan til framangreinds dráttar og ungs aldurs ákærða er brotin voru framin, sbr. 4. tl. 1. mgr. 70. gr. almennra hegningarlaga, þykir refsing ákærða hæfilega ákveðin fangelsi í tvo mánuði, en fresta skal fullnustu refsingar og hún niður falla að tveimur árum liðnum frá dómsbirtingu haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

H-kk-nf O. A-kk-nf, dómstjóri kveður upp dóm þennan.

D ó m s o r ð :

Ákærði, M-x-x J-x-x Z-x-x, sæti fangelsi í tvo mánuði, en fresta skal fullnustu refsingar og hún niður falla að tveimur árum liðnum frá dómsbirtingu haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

H-kk-nf O. A-kk-nf.